Juanes

Juan Esteban Aristizábal Vázquez, nado en Carolina del Príncipe (Antioquia) o 9 de agosto de 1972, é un destacado cantante, compositor, guitarrista, arranxador e produtor de música Rock & Pop colombiano, máis coñecido como Juanes. O seu nome artístico, Juanes, é o alcume co que era chamado de mozo na súa familia e xorde da unión do primeiro nome e a primeira sílaba do segundo.

Con 15 anos iniciou a súa carreira coa banda de Rock en español Ekhymosis, coa que realizou 5 álbums. Ó disolverse esta, Juanes decide lanzarse como solista no 2000, debutando co álbum Fíjate bien, no 2002 ratifica a calidade do primeiro co álbum Un día normal, en 2004 co best-séller mundial Mi sangre e xa en 2007 co que é o seu cuarto álbum de estudio La vida... es un ratico. Del destacan cancións como: "A Dios le pido", "Volverte a ver", "Para tu amor", o hit "La camisa negra" (número un en diversos países de América, Europa e Asia) e o seu máis recente sinxelo "Me enamora".

En 2006 foi nomeado polo goberno de Francia como da orde francesa das artes e as letras. Foi nomeado pola revista estadounidense People como unha das 100 persoas máis influentes do mundo e polos Angeles Times "como a figura do rock latino máis destacada da última década".

Así mesmo de acordo co selo Universal Music, Juanes foi galardoado entre outros, con 19 Premios Grammy Latinos, 5 Premios MTV, 2 NRJ Radio Awards, 6 Premios Lo Nuestro, e outros recoñecementos internacionais, polas súas maxistrais composicións ó amor, desamor, a vida, a familia, os desastres da guerra e a paz.

 Traxectoria 
Juan Esteban naceu no seo dunha familia influída pola música. Xa de novo o seu pai e os seus cinco irmáns aprendéronlle a tocar a guitarra, instrumento que o acompañou toda a súa vida musical. Comezou a súa carreira artística con 15 anos como membro da banda de rock Ekhymosis coa que gravou 5 álbums e alcanzou notoriedade no seu país. Logo dunha exitosa campaña publicitaria interpretando o jingle dunha marca de zapatos, recibe propostas de varias casas de discos para abandonar o seu estilo metal e aproximarse ao Pop Tropical que daquela encabezaba Carlos Vives. Juanes debuta como solista en 2000 co álbum Fíjate bien realizado xunto ó produtor Gustavo Santaolalla. A crítica especializada non o ten en conta, pero grazas ó impulso dos 7 nomeamentos ós Latin Grammy (das que é galardoado con 3) que a súa audiencia crece a maiores públicos en América.

Á vez coa promoción do álbum, o artista compón o que sería o seu segundo álbum de estudio como solista: Un día normal, que sae á luz en 2002. Ademais do éxito do himno á paz "A Dios le pido" destácanse cancións como: "Mala gente", "Es por ti", "Un día Normal", e o dúo xunto á exitosa cantante canadense Nelly Furtado titulado Fotografía. O álbum é acollido polo público chegando a ser o máis vendido dentro do xénero Tropipop en Colombia, México, España e entre os públicos hispanos dos Estados Unidos, entre outros. En outubro do mesmo ano a cadea MTV Latino congratúlao co premio a mellor artista do ano.

O éxito da súa música continuada en Un día Normal, lévao a recibir diversos premios á música arredor do mundo: Premios Univisión e Latin Bilboard nos Estados Unidos, Amigo en España e Viña del mar en Chile, á vez que realiza un tour de máis de 100 presentacións nos Estados Unidos e Hispanoamérica. Ó finalizar o ano novamente arrasa nos Grammy latino con 5 premios e outros dous MTVLA. En 2004 lanza o single Nada valgo sin tu Amor, preámbulo do seu terceiro álbum: Mi sangre lanzado meses máis tarde, con cancións como Volverte a ver e Para tu amor, sitúase nos primeiros lugares de preferencia e vendas entre o público Hispano-americano, pero é en 2005 co orixinal corte musical La Camisa Negra que Juanes xera furor en todo o mundo. A pesar das críticas adversas de publicacións como Rolling Stone que levan ó artista e o seu representante a vetar a publicación, a canción sitúase número 1 non só en Latinoamérica senón tamén en países culturalmente distintos que o acollen como o éxito bailable do ano como Alemaña, Francia, Países Baixos, Finlandia, Xapón, entre outros, superando o éxito de A Dios le pido. Durante o resto do ano e metade do 2006 Juanes leva a súa música arredor do mundo no Tour Mi sangre, logrando cheo total en centenares de presentacións. En agosto do mesmo ano anuncia o seu retiro temporal a un ano sabático para traballar en causas sociais, descansar coa súa familia e crear nova música.

O 4 de setembro de 2007 Juanes reaparece co lanzamento público do primeiro tema do seu cuarto álbum de estudio, single titulado Me enamora, que debuta con grande acollida en Latinoamérica, España, e os Estados Unidos hispano, posicionándose no primeiro lugar de preferencia entre o público de España, Arxentina, Centroamérica, Colombia, Chile, Estados Unidos hispano, entre outros países e ingresa ata a tops de países non hispanos como Finlandia, Alemaña, Croacia, o billboard 200 dos Estados Unidos, entre outros. O 23 de outubro sae oficialmente en máis de 77 países en simultáneo "La vida...es un ratico", nova produción musical que trae unha fusión de rock con ritmos floklóricos latinos e completamente en español, que é o estilo que creou Juanes e é co que sente cómodo, segundo sinalou. Inclúe a participación do cantante de punk-pop alemán Campino e do tamén rockeiro arxentino Andrés Calamaro. O novo álbum é considerado pola crítica como unha síntese dos anteriores traballos, con ritmos novos como o vallenato e folklor latino.

 Discografía 
 Fíjate bien (2000) (+1 000 000 copias vendidas)
 Un día normal (2002) (+2 000 000 copias vendidas)
 Mi sangre (2004) (+ 4 000 000 copias vendidas)
 La vida... es un Ratico (2007) (+ 7 500 000 copias)
 P.A.R.C.E. (2010) (+ 1 500 000 copias)

 DVD 
 El Diario de Juanes'' (2003)

 Singles 
 Ano Sencillo Álbum2001"Fíjate Bien"Fíjate Bien"Podemos Hacernos Daño""Nada"2002"A Dios le Pido"Un Día Normal"Es por ti"2003"Mala Gente""Fotografía" (con Nelly Furtado)2004"La Paga" (con The Black Eyed Peas)"Un día Normal""Nada Valgo sin tu Amor"Mi Sangre2005"Volverte a ver""La Camisa Negra" (#89 Billboard Hot 100)2006"Para tu Amor""A Dios le Pido" (relanzamento)Mi Sangre Tour Edition"Lo que me Gusta a mi" (#94 Billboard Hot 100)Mi Sangre"Rosario Tijeras""Te busqué" (con Nelly Furtado)Loose2007"Me Enamora" (#69 Billboard Hot 100)La Vida... es un Ratico

 Colaboracións 
 Ano Título Artista Álbum2004"Impotente" (Versión en español de "Powerless)"Nelly Furtado"Folklore"2006"Te busqué"Nelly FurtadoLoose"The Shadow of Your Smile"Tony BennettDuets: An American Classic"Il mio canto libero"Laura PausiniIo Canto"Mi libre canción"Laura PausiniYo Canto"A tu lado"Antonio CarmonaVengo Venenoso"La Peleita"Alejandro Sanz con Residente Calle 13El tren de los momentos"No Te Cambio"Paulina RubioAnanda2007"Nada particular"Miguel Bosé Papito

 Véxase tamén 
 Ligazóns externas 
 Páxina oficial de Juanes
 A súa fundación contra as minas antipersoa
 Vídeo de "La Camisa Negra"
 Noticias de Juanes (Terra)
 Juanes Letras
 Acordes e partituras para guitarra de Juanes

Categoría:Cantantes de Colombia
Categoría:Nados no departamento de Antioquia
Categoría:Nados en 1972
Categoría:Activistas de Colombia